RESPUBLIKADA DORI-DARMON VOSITALARI VA TIBBIYOT BUYuMLARI IShLAB ChIQARISh TURLARI VA HAJMINI YaNADA KENGAYTIRISh ChORA-TADBIRLARI TO‘G‘RISIDA

Vazirlar Mahkamasi mamlakatimiz farmatsevtika industriyasini davlat tomonidan qo‘llab-quvvatlash uch yil ichida dori-darmon vositalari va tibbiyot buyumlari ishlab chiqarish hajmini 2,5 baravar, ular turlarini 253 nomga yetkazgan holda 1,7 baravari ko‘paytirish imkonini berganligini qayd etadi. “O‘zfarmsanoat” konserni korxonalari tomonidan ishlab chiqarilayotgan dori-darmon vositalari bilan aholi ehtiyojlarini qondirish darajasi 3 baravar o‘sdi. Xorijiy investitsiya ishtirokida tashkil etilgan qo‘shma korxonalar konsern ishlab chiqarishi umumiy hajmining 65 foizini ta’minlamoqda.
 dori-darmon vositalari va tibbiyot buyumlarining eng muhim turlarini va ularni ishlab chiqarish hajmlarini kengaytirish, zamonaviy, shu jumladan xorijiy investorlar ishtirokidagi farmatsevtika ishlab chiqarishlari barpo etish, tayyor dori-darmonlar importini qisqartirish va dori-darmonlar narxlarining asossiz o‘sishiga yo‘l qo‘ymaslik maqsadida Vazirlar Mahkamasi qaror qiladi:
 1. Davolash muassasalari va aholini dori-darmon vositalari bilan ta’minlashni nazorat qilish respublika komissiyasi tomonidan O‘zbekiston Respublikasi Sog‘liqni saqlash vazirligi va “O‘zfarmsanoat” davlat-aksiyadorlik konserni bilan birgalikda 2002-yilgacha bo‘lgan davrda mavjud va yangidan tashkil etiladigan korxonalarda, shu jumladan xorijiy investitsiyalar ishtirokidagi korxonalarda farmatsevtika mahsulotlari ishlab chiqarishni yanada ko‘paytirish dasturi ishlab chiqilganligi dasturda:
 dori-darmon preparatlari va tibbiyot buyumlari ishlab chiqarish hajmlarini 3,5 baravarga ko‘paytirish;
 ishlab chiqarilayotgan mahsulot turlarini 1,6 baravarga kengaytirish nazarda tutilganligi ma’lumot uchun qabul qilinsin.
 2. O‘zbekiston Respublikasi Vazirlar Mahkamasining 1996-yil 14-avgustdagi 283-son qarorida “O‘zfarmsanoat” konserni korxonalari va tashkilotlari uchun nazarda tutilgan umumdavlat hamda mahalliy soliqlar va yig‘imlarning barcha turlari bo‘yicha budjetga to‘lanadigan summaning 50 foizi miqdoridagi imtiyozlar 2000-yil 1-yanvardan boshlab 3 yil muddatga uzaytirilsin, bo‘shab qolgan mablag‘lar farmatsevtika mahsulotlari ishlab chiqarishni rivojlantirish dasturi doirasida mavjud ishlab chiqarishlarni zamonaviylashtirish va yangilarini barpo etishga maqsadli yo‘naltirilsin.
 3. 2000-yil 1-yanvardan boshlab “O‘zfarmsanoat” konserni korxonalari va tashkilotlari, shu jumladan qo‘shma korxonalar dori-darmonlar va tibbiyot buyumlari ishlab chiqarish uchun import qilinadigan moddiy resurslar va butlovchi buyumlarga solinadigan qo‘shilgan qiymat solig‘i to‘lashdan 3 yil muddatga ozod qilinsin.
 4. “O‘zfarmsanoat” konsernining konsern huzurida Rivojlantirish jamg‘armasi tashkil etish, soliq solishdan ozod qilinadigan mablag‘larni ushbu jamg‘armada to‘plash haqidagi taklifiga rozilik berilsin.
 Belgilansinki, Rivojlantirish jamg‘armasi mablag‘lari:
 alohida bank hisob raqamida to‘planadi, “O‘zfarmsanoat” konserni uni tasarruf etuvchi hisoblanadi;
 ilmiy ishlanmalarni mablag‘ bilan ta’minlash, konsern korxonalari va tashkilotlarini rekonstruksiya qilish va texnika bilan qayta jihozlash, shuningdek dori-darmon vositalari va tibbiyot buyumlari ishlab chiqarishni ta’minlovchi infratuzilmani tashkil etish va yangilash uchun foydalaniladi;
 har yili konsern tomonidan O‘zbekiston Respublikasi Moliya vazirligi bilan kelishgan holda tasdiqlanadigan smetaga muvofiq sarflanadi.
 5. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari H.S.Karomatov zimmasiga yuklansin.